《全虚花十咏 其一 雨花》
清代·敦敏

点滴天公费剪裁，丝丝舞态自低徊。洒空应有神鞭驭，散处疑从天女来。

入夜霏微依画槛，落阶灿烂锁苍苔。经坛只说缤纷下，春色何如遍地开？

作者简介：（1728—1796后）清宗室，字子明，号懋斋。阿济格后裔。官宗学总管。与弟敦诚均有诗名。与曹雪芹为知交。所著《懋斋诗钞》。为《红楼梦》重要研究资料。